جمهورباشقانی رجب طیب اردوغان، قدس سیناویندا ساده‌جه ایسلام دونیاسینین دئییل، بوتون بشریتین صینیف‌ده قالدیغینی سؤیله‌دی.
پرزیدنت، تورکیه کؤنول‌لو تشکللر وقفی اؤنچولویونده ایستانبول یئنیقاپی میتینگ ساحه‌سین‌ده فیلیسطین خالقینا دستک مقصدیله گئچیریله‌ن و ۵۰۰ مین‌دن چوخ انسانین ایشتیراک ائتدیگی "ظلمه لعنت قدسا دستک" میتینگین‌ده دانیشدی.
اردوغان چیخیشین‌دا، بشریتین و مسلمانلارین حیثیتینی قوروماق وظیفه‌سینی یئرینه یئتیره‌ن مظلوم فیلیسطین خالقینا مینتدارلیغینی دیله گتیردی.
قدسون یالنیز بیر شهر دئییل، بیر سمبل، بیر امتحان و قیبله اولدوغونو قید ائد‌ن اردوغان،
"ایلک قیبله‌میزی قوروماساق سون قیبله‌میزین گله‌جیینه گوونله باخابیلمه‌ریک. آچیق دانیشماق لازیمسا ایسلام دونیاسی قودس امتحانین‌دا صینیف‌ده قالدی. تکجه ایسلام دونیاسی دئییل، بوتون بشریت ده صینیف‌ده قالدی" ایفاده‌لرینی ایشلتدی.
۱۹۶۷.جی ایلده قدسون ایشغالینا سس‌سیز قالان بیرلشمیش میلتلرین، ایسراییلین گزچکلشدیردیگی حاق‌سیز، حقوق‌سوز، ویجدان‌سیز، اخلاق‌سیز بوتون حرکتلری ساده‌جه سئیر ائد‌رک بو ظلمه دولایی شکیل‌ده اورتاق اولدوغونو وورغولایان پرزیدنت اردوغان،
"نیه دونیا ۵دن بؤیوک‌دور دئییرم باشا دوشورسونوزمو؟ یوخسا بیر آمریکانین ایکی دوداغینین آراسینا محکوم اولان دونیادا ظلم‌دن باشقا بیر شئی گؤره‌بیلمزسینیز" دئدی.
پرزیدنت، ایسراییلین ۱۹۴۷دن بو یانا ایستدیگینی ائتدیگینه و بو گون ده عینی پرواسیزلیقلا یولونا داوام ائتدیگینه دقت چکه‌رک، بو حقیقتلره گؤز یومولمایاجاغینی بیلدیردی.
اردوغان،
"مسجد اقصی گئده‌رک آرتان بیر شکیل‌ده رادیکال صهیونیستلرین چکمه‌لری ایله چیرکلنیر. الخلیل مسجدی هله ده ایشغال آلتین‌دادیر و بیز مسلمانلار قینامقدان باشقا بیرایش گؤرموروک، گؤره‌بیلمیریک"دئدی.
